OpenLLM-France/wikimedia huggingface dataset:
# Potentzia akustikoaren maila

Potentzia akustikoaren maila potentzia akustikoa hautemateko modua neurtzen duen parametroa da, hau da, bolumena .
Jendeak ez du potentziaren aldaketa (igo/txikitu) modu linealean hautematen iturritik hurbildu/urruntzen direnean. Potentziaren pertzepzioa potentzia horren logaritmoarekiko proportzionala den sentsazioa da. Erlazio logaritmiko hori potentzia akustikoaren maila da:
${L_{W}}=10\cdot \log {\frac {W_{1}}{W_{0}}}$
non W$_1$ aztertu beharreko potentzia den, eta W$_0$ entzumenaren atalase-potentzia, SI unitateetan adierazita, honen baliokidea dena: $10^{-12}$ watt edo 1 pW, eta hori erreferentzia finko gisa hartzen da.
Soinua neurtzeko unitatea Bel (B) litzateke, baina oso unitate handia denez, normalean bere azpimultiploa erabiltzen da, dezibel (dB), beraz, emaitza zuzenean lortzeko formularen bigarren terminoa bider 10 egin beharko litzateke.
Soinuak batzeko ez da zuzena potentzia edo presio mailen balioak batzea: potentziak edo horiek sortzen dituzten presioak batu behar dira. Horrela, 21 dBko bi soinu-iturrik ez dute 42 dB ematen, 24 dB baizik.
Kasu honetan formula hau erabiltzen da:
$L_{pres}=10\cdot \log _{10}(10^{\frac {X_{1}}{10}}+10^{\frac {X_{2}}{10}}+...)$ (dB)
Edo bestela esanda:
$L_{pres}=10\cdot \log _{10}\left(antilog\left({\frac {X_{1}}{10}}\right)+antilog\left({\frac {X_{2}}{10}}\right)+...\right)$ (dB)
Zeinetan $L_{pres}$, ondorioz sortzen den presio maila da eta $X_{n}$ batu beharreko presio mailen balioak dira, dezibeletan adierazita. Formulek adierazpen fisiko bihurtzen dituzte mailak (potentzia edo presioa), eta horiek batu ondoren, baturiko mailaren adierazpena kalkulatzen dute berriro.

## Kanpo estekak

* Datuak: Q2157873
# Potentzia eta egintza

Potentzia eta egintza Aristotelesek sortutako kontzeptu bikote bat da, entelekia delakoarekin batera. Potentzia oraindik gauzatu gabea baina gauza daitekeena adierazten du. Egintza, berriz, gauzatua da, munduari forma ematen diona. Aristotelesek maiz erabiltzen du estatuaren adibidea kontzeptuak azaltzeko. Potentzia landu gabeko harria da, estatua bilaka daitekeena; egintza, berriz, harria landuz sortzen den estatua. Entelekia guztiz buruturiko egintza da, perfekzio osokoa eta mugatu gabe ezer uzten ez duena. Hori dela eta, entelekia alegiazko ideia eta heldu ezin daitekeen gauza izendatzeko erabiltzen da. Aristotelesen testuetan, entelekia terminoa potentziatik egintzarako prozesua izendatzeko ere erabiltzen da.

## Kanpo estekak

* Datuak: Q5068193
# Potentzia (geometria)

Geometrian, A puntu baten potentzia O zentroko eta r erradioko zirkunferentzia batekiko honela definitzen da:
    $\pi (A)=(AO)^{2}-r^{2}\,$
Zirkunferentziaren zuzen ebakitzaileei buruzko teorema garrantzitsu batek hau dio:
    $AP.AQ=(AO)^{2}-r^{2}\,$
A puntua zirkunferentziaren barnekoa bada, biderkadura forma aljebraikoan ulertu behar da, hau da, zenbaki negatibo bezala.

## Kanpo estekak

* Datuak: Q898575
* Multimedia: Power of a point / Q898575
# Potentzia (nazioarteko harremanak)

Potentzia, nazioarteko harremanen arloan, haietan berezko protagonismoaz parte hartzeko beharrezko baliabideak eta gaitasunak dituen Estatu bat izendatzeko izendapena da.
Potentzia handien historia Antzinarotik Napoleondar Gerrak, Mundu Gerrak, Gerra Hotza eta gaur egun arteko aldia barne hartzen du, eta historia unibertsalara aurrera doan heinean aldakorrak izan dira. Potentzien arteko lehiak sarri garapen soziala eta modernizazioa suspertu ditu.

## Ikus, gainera

* Superpotentzia

## Kanpo estekak

* Datuak: Q1345203
# Potentzia kontrolatzeko etengailu

Potentzia kontrolatzeko etengailua etengailua —gaztelaniaz: interruptor de control de potencia, ICP—, energia elektrikoa hornitzen duen konpainiak etxebizitza bakoitzeko instalazio elektrikoaren hasieran ezartzen duen etengailu magnetotermiko automatiko bat da. Bezeroak momentu bakoitzean xahutzen duen potentzia elektrikoa kontrolatzen du, xahutzen den potentzia kontrataturiko potentzia baino handiagoa bada etengailuak salto egiten duelarik, hornidura elektrikoa moztuz. Kasu honetan etengailua eskuz birrarmatu behar da hornidura berrezartzeko.

## Ikus, gainera

* Etengailu magnetotermiko
* Distribuzio-koadro
* Potentzia elektriko
* Hornidura elektriko

## Kanpo estekak

* Etxeko etengailuak (zientzia.eus). (pdf)
* Datuak: Q9009009
# Prospect (Connecticut)

Prospect Connecticuteko herri bat da. New Haven konderrian kokatua dago. 2010ean 9.405 biztanle zituen, 37,09 kilometro koadrotan banatuta.

## Ikus, gainera

* New Haven konderria

## Kanpo estekak

* Datuak: Q2113350
* Multimedia: Prospect, Connecticut / Q2113350
# Prospect (Kentucky)

Prospect Kentuckyko hiri bat da. Jefferson konderrian kokatua dago. 2010ean 4.698 biztanle zituen, 9,92 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2688891
* Multimedia: Prospect, Kentucky / Q2688891
# Prospect (Maine)

Prospect Ameriketako Estatu Batuetako inkorporatutako herri bat da. Waldo konderrian dago, Maine estatuan. 698 biztanle ditu, 20,2 kilometro koadroko azaleran banatuta.

## Ikus, gainera

* Waldo konderrian

## Kanpo estekak

* Datuak: Q3449846
* Multimedia: Prospect, Maine / Q3449846
# Prospect (New York)

Prospect New York estatuko herri bat da. Oneida konderrian kokatua dago. 2010ean 291 biztanle zituen, 0,54 kilometro koadrotan banatuta.

## Ikus, gainera

* Oneida konderria

## Kanpo estekak

* Datuak: Q3459840
# Prosopografia

Literaturaren teorian prosopografia pertsona edo animalia baten kanpo ezaugarrien deskribapena da.
Hona hemen adibide bat:
| « | Adeitsua eta gardena zuen begirada, ozeano barearen pare, asko bizi eta ikusitakoarena. Zaila zen bere adina zehaztea: hirurogeitik hirurogeita hamar urte bitartean izan zitzakeen. Gizen eta haragi erorikoa, gantz-geruzak tiranteetatik ihesi, barruko patio batean zintzilik jarritako izarak bezala. Agirre Sesmak, ia erabat burusoila izan arren, aurpegi biribila eta garezur simetrikoa zituen, jaiotzatik beste inola irudika ezin daitekeen gizon horietako bat, goiz zahartu eta itxura horri bihotzekoak jota hil arte eusten diotenetakoa. Proportzionalki buru txiki samarra aukeran, gorbataren alde bietara hedatzen zitzatzion soin-enborrak Diego Lazkano halako bi gordailatu zitzakeela kontuan hartuz gero | » |
| —Harkaitz Cano, Twist, Susa, 2011 |||
Historiografian, berriz, prosopografia pertsona baten biografia talde baten barnean ikertzen zuen diziplina da, hau da, pertsona baten bizitza publikoa ikertzen duena.

## Erreferentziak

* ↑ Lur entziklopedietatik hartua.
* ↑ Beech, George. (1992). James M. Powell ed. Prosopography. in: Medieval studies: an introduction. Syracuse University Press.

## Kanpo estekak

* Datuak: Q783287
# Prospect (Ipar Carolina)

Prospect Ameriketako Estatu Batuetako erroldak esleitutako leku bat da. Robeson konderrian dago, Ipar Carolina estatuan. 873 biztanle ditu, 10,174051 kilometro koadroko azaleran banatuta.

## Ikus, gainera

* Robeson konderria

## Kanpo estekak

* Datuak: Q2027382
# Psikodelia

Psikodelia 1960ko hamarkadan sortutako kontrakultura mugimendua izan zen, psikotropikoen erabilera eta horiek sortuako haluzinazioen balioa aldezten zituena. Hasieran LSD drogaren inguruan eratu zen.
Mugimendu honen eraginez izen bereko musika psikodelikoa sortu zen.

## Kanpo-estekak

* Datuak: Q666011
* Multimedia: Psychedelia / Q666011
# Psikobiotiko

Psikobiotikoak nerbio-sisteman eta burmuinean eragina duten mikroorganismoak dira, osasun-onurak dakartzatenak hainbat asaldura neurologiko eta psikiatrikoen tratamenduetan. Psikobiotikoak probiotiko mota bat dira.
Ikerketa asko egiten ari dira heste-florako bakterio batzuek heste-garun ardatzean joka dezaketen funtsezko zereginaz.
Psikobiotiko modura gehien ikertzen ari diren bakterioak Lactobacillus, Bifidobacterium eta Streptococcus generoetako hainbat espezie dira.
Antsietatea, depresioa, lo-arazoak eta beste nerbio-asaldura batzuen tratamendurako ikertzen ari da psikobiotikoen erabilera. Emaitzak, dena den, ez dira oraindik behin-betikoak, eta sarritan zientzialarien arteko desadostasunak daude psikobiotikoen balizko onurez.

## Erreferentziak

* ↑ Brogan, M.D. Psychobiotics, bacteria for your brain? Walking Times (2016)
* ↑ Zhou L, Foster JA (2015) Psychobiotics and the gut–brain axis: in the pursuit of happiness Neuropsychiatr Dis Treat. 11: 715–23
* ↑ Ring, E. Psychobiotics could be used to treat depression and available within five years Irish Examiner (2016)
* ↑ Sarkar, A.; Lehto, S.; Harty, S.; Dinan, T.; Cryan, J. Psychobiotics and the Manipulation of Bacteria–Gut–Brain Signals Trends Neurosci (2016)

## Kanpo estekak

* Datuak: Q24260050
# Psikodrama

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Psikodrama eritasun edo gorabehera psikologikoak sendatzeko talde-terapiako teknika da, terapia taldeko kideen bat-bateko antzezpenetan oinarritua. Psikodramako antzezpenetan erien bizitzako gorabeherak edo erien edo taldearen arazoak islatzen dira, eta antzezpen horien bidez norberak bere barne-gatazkak azaleratzea eta bere burua hobeto ezagutzea lortu nahi da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-5-16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q466952
# Psikoleptiko

Psikoleptikoa sendagai pizgarrien multzo zabala izendatzeko erabilitako hitza da. Definizio honek antidepresibo eta psikoestimulatzaileak barne hartzen ditu.

## Ikus, gainera

* Psikoanaleptiko

## Kanpo estekak

* (Ingelesez) Hiztegi medikoa ingeleraz.
* (Ingelesez) Definizioa.
* Datuak: Q2913901
* Multimedia: Psycholeptics / Q2913901
# Psikologia diferentzial

Psikologia diferentziala desberdintasun indibidualen ikerketaz arduratzen den diziplina da. Diziplina honetan pertsonen artean adimenaren eta pertsonalitatearen eremuan dauden ezberdinasunak ikasten dira. Terminoaren sortzailea William Stern izan zen. Bere ikerketaren objektua gizabanakoen, intertaldeeen eta intraindibiduen arteko aldakortasunaren deskribapena, aurresana eta azalpena litzake.
Askotan psikologia orokorrarekin kontrajarria dago, azken honek gizakiek komunean dituzten aspektuak aztertzen baititu.

## Historia

Antzinako Grezian jada Teofrasto eta Plinio Zaharra bezalako pentsalariak, portaeraren eta ezaugarri fisikoen aldakortasunari buruz galdetzen ziren. Azalpen zientifikoa Darwinen eboluzioaren teoriarekin aurkitu zen, bereziki hautespen naturalaren oinarrian.

## Kanpo estekak

* Datuak: Q1224394
# Psikolinguista

Psikolinguista psikolinguistika aztertzen duen gizarte-zientzialaria da, psikologia eta hizkuntzalaritza uztartzen duen arlo horretan lan egiten duena. Arlo horrek diziplinarteko izaera duenez eremu zabalago bat ere har dezake: zientzia kognitiboak, neurozientzia eta askoz gehiago. Psikolinguistikaren helburu nagusia komunikazioa ekoizteko eta ulertzeko prozesua aztertzea eta deskribatzea da.

## Elkarte profesionalak

Asko dira elkarteak, besteak beste, psikolinguista profesionalen eremuan. Mundu-mailako erakunde ezagunenak hauek dira:
* Linguistic Society of America: 1924an sortua.
* Max Planck Institute for Psycholinguistics: Herbeherean kokatua; Max Planck elkarteko azpimultzo bat da.
* International Society of Applied Psycholinguistics (ISAPL): nazioarteko erakunde bat 1982an sortua.
* American Association for Applied linguistics: 1977an sortua, hizkuntzalaritzako arlo zabaleko profesionalei laguntzeko.

## Erreferentziazko psikolinguistak

* Eric Lennenberg (1921-1975)
* Roger Brown (1925-1997)
* Wilhelm Wundt (1832-1920): psikologia esperimentalaren aitatzat hartua.
* Susan Ervin Tripp (1927-1955)
* Noam Chomsky (Filadelfia, 1928)
* Itziar Idiazabal (Gaintza, 1949)
* Itziar Laka (Bilbo, 1962)
* José María Sánchez Carrión (Cartagena, 1952)

## Ikus, gainera

* Psikolinguistika

## Kanpo estekak

* Datuak: Q7256360
# Psikodeliko

Psikodeliko honakoa izan daiteke:
* Droga psikodelikoa, buruari eragiten dio droga
* Musika psikodelikoa jarraitzen duen pertsona bat
Ikus, gainera:
# Pseudoungulata

Pseudoungulata edo ungulatu faltsuak balizko klado bat da, Tubulidentata (aardvarkak) eta Paenungulatak (elefante eta Sirenidaek sortua) biltzen dituena. Talde hau proposatu aurretik aardvarkak Xenarthratik gertu zeudela uste zen. Hala ere, ugaztu guzti hauek gaur egun Afrotherian sailkatzen dira, Afrosoricidarekin batera. Talde osoaren arteko harremanak oraindik guztiz zehaztu gabe daude.
# Pseudovadonia livida

Pseudovadonia livida Cerambycidae familiako kakalardoa da, zientziarako Fabriciusek 1776an deskribatu zuena. Europan eta Ekialde Hurbilean bizi da. Euskal Herrian ere aurkitzen da.

## Azpiespezieak

Sei azpiespezie ditu:
* Pseudovadonia livida bicarinata (Arnold, 1869)
* Pseudovadonia livida desbrochersi (Pic, 1891)
* Pseudovadonia livida hatayensis Özdikmen, 2015
* Pseudovadonia livida livida (Fabricius, 1776)
* Pseudovadonia livida pecta (J. Daniel & K. Daniel, 1891)
* Pseudovadonia livida setosa (Danilevsky, 2013)

## Deskribapena

Tamaina txikiko kakalardoa da, 5-10 mm arteko luzera duena. Gorputzez luzea eta estua da. Burua proportzioan handia du eta begi handiak ditu. Antenak ere luzeak dira, gorputzaren luzerara iristen ez direnak. Pronotoa karratua eta beltza da eta elitroak gorrixka-marroiak eta urre kolorezko ile finez estalita daude.

## Habitata

Pinudietan aurkitzen da bereziki. Batzuetan Quercus edo Castanea generoko espezietan ere ikus daiteke.

## Bizi zikloa

Bi urtetako zikloa betetzen du. Helduak maiatza eta iraila artean ikusten dira hegan eta loreetako nektarraz eta polenaz elikatzen dira. Emeak Marasmio jangarria (Marasmius oreades) onddo ugari dagoen lurreko humusean jartzen ditu arrautzak eta onddo horren mizelioaz elikatzen dira beldarrak.

## Iruditegia

* Kakalardo txikia da.
* Kakalardoa hegan.
* Arra eta emea kopulatzen.

## Erreferentziak

* ↑ «Fauna Europaea : Taxon Details» web.archive.org 2007-10-01 (Noiz kontsultatua: 2024-01-04).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* ↑ ondrej.zicha(at)gmail.com, Ondrej Zicha;. «BioLib: Biological library» www.biolib.cz (Noiz kontsultatua: 2024-01-04).
* ↑ (Gaztelaniaz) «Pseudovadonia livida (Fabricius, 1777)» Mi blog de bichos 2018-10-02 (Noiz kontsultatua: 2024-01-04).
* ↑ «Pseudovadonia livida livida» www.cerambyx.uochb.cz (Noiz kontsultatua: 2024-01-04).
* ↑ «Pseudovadonia livida | Animalandia.» animalandia.educa.madrid.org (Noiz kontsultatua: 2024-01-04).

## Kanpo estekak

* Datuak: Q790714
* Multimedia: Pseudovadonia livida / Q790714
* Espezieak: Pseudovadonia livida
# Rauma

Rauma Norvegiako udalerria da. Møre og Romsdal konderrian kokatua dago. 1502.14 km² ditu eta 7.379 biztanle ditu.

## Mugakideak

Honako udalerri hauekin egiten du muga:
Nesset Lesja Skjåk Norddal Stordal Vestnes Molde Fjord Municipality $^{(en)}$

## Kanpo estekak

* Datuak: Q500205
* Multimedia: Rauma, Norway / Q500205
# Rauna udalerria

Rauna udalerria (letonieraz: Raunas novads) Letoniako udalerri bat da. 309 km²ko azalera du eta 2018ko datuen arabera 3096 biztanle zituen. Udalerriko hiriburua Rauna da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2124808
* Multimedia: Rauna Municipality / Q2124808
# Raunds

Raunds, Ingalaterrako erdialdean dagoen udalerri bat da, Northamptonshire konderrian.
2021ean 10.233 biztanle zituen.
* Datuak: Q2192879
* Multimedia: Raunds / Q2192879
# Raul Soares

Raul Soares Brasilgo udalerri bat da, Minas Gerais estatuan kokatua. 23.423 biztanle ditu 763,364 km²ko eremuan.

## Ikus, gainera

* Minas Gerais

## Kanpo estekak

* Datuak: Q920002
* Multimedia: Raul Soares (Minas Gerais) / Q920002
# Raul Zelik

Raul Zelik (Munich, 1968) alemaniar idazlea eta politologoa da, Euskal Herriarekin lotura handia duena.
1997an bere lehen eleberria argitara eman zuen, Friss und stirb trotzdem, eta ordutik zenbait literatur sari jaso ditu, Alemaniako literaturaren munduan egile entzutetsua bilakatuz. Halaber, Latinoamerikarekin ere harreman estua du, eta bertako egoeran oinarritutako lanak idatzi ditu, Venezuela más allá de Chávez kronika edo La negra eleberria bezala.
Euskal Herriarekin mantentzen duen harreman estuaren erakusgarri, 2007an, Petra Elserrekin batera, Joseba Sarrionandiaren Lagun izoztua alemanera itzuli zuen.

## Lanak
### Euskaraz

* 2009 Lagun armatua. Tafalla: Txalaparta. ISBN 978-84-8136-557-3

### Alemanez

* 2011 Nach dem Kapitalismus? Perspektiven der Emanzipation oder: Das Projekt Communismus anders denken, ez-fikzioa ISBN 978-3-89965-449-3
* 2009 Die Vermessung der Utopie - Mythen des Kapitalismus und die kommende Gesellschaft, Raul Zelik Elmar Altvater elkarrizketatuz, ez-fikzioa ISBN 978-3-936738-62-9. Creative Commons lizentziapean: jaitsi
* 2009 Die kolumbianischen Paramilitärs. 'Regieren ohne Staat' oder terroristische Formen der Inneren Sicherheit, ez-fikzioa ISBN 978-3-89691-766-9
* 2007 Der bewaffnete Freund, eleberria ISBN 978-3-936738-27-8
* 2005 Berliner Verhältnisse, eleberria ISBN 3-936738-18-1
* 2004 Bastard - Die Geschichte der Journalistin Lee, eleberria ISBN 3-935936-25-7
* 2004 Made in Venezuela. Notizen zur〈bolivarianischen Revolution), kronika politikoa ISBN 3-935936-28-1
* 2001 GrenzgängerBeatz, ipuinak ISBN 3-922611-89-3
* 2000 La Negra, eleberria ISBN 3-89401-532-2
* 1999 Kolumbien – Große Geschäfte und staatlicher Terror, ez-fikzioa (Dario Azzellinirekin)
* 1997 Friß und stirb trotzdem, eleberria ISBN 3-89401-279-X

### Gaztelaniaz

* 2017 La izquierda abertzale acertó. Txalaparta.
* 2010 El amigo armado. Tafalla: Txalaparta. ISBN 978-84-8136-595-5
* 2009 Situaciones berlinesas. Tafalla: Txalaparta. ISBN 978-84-8136-538-2
* 2004 Venezuela más allá de Chávez. Crónicas del Proceso Bolivariano. Bartzelona: Virus. ISBN 84-96044-49-1
* 2000 La negra. Bartzelona: Virus. ISBN 84-96044-12-2

## Erreferentziak

* ↑ (Gaztelaniaz) «El amigo armado», la necesidad de escoger entre las dos orillas del conflicto, Gara, 2010eko abenduaren 23a

## Kanpo loturak

* (Alemanez) Raul Zeliken webgunea
* Datuak: Q106611
* Multimedia: Raul Zelik / Q106611
# Raul Kivilo

Raul Kivilo (Rapla, 1970eko urriaren 4a) arkularia da. Estonia ordezkatu zuen 1992ko Udako Olinpiar Jokoetan.

## Erreferentziak

* ↑ Raul KIVILO
* ↑ Raul Kivilo

## Kanpo estekak

* Datuak: Q16299887
# Raul Perez Martinez

Raul Perez Martinez (Paris, 1976) euskal kazetaria da. Txirrindularitza eta idazketa bateratuz Jacques Anquetil eta Fausto Coppiren biografiak idatzi ditu.

## Biografia

Raul Perezek Leioako Unibertsitatean kazetaritza ikasi ondoren hainbat egunkarietan egin zuen lan hamar urtez, hala nola, Irutxulo astekarian, Irutxuloko Hitza egunkarian eta Gaztezulo aldizkarian.
Gerora, Pasaiako AEK euskaltegian aritu da lanean euskara irakasle gisa. Txirrindularitza zalea eta txirrindularia ere bada.
2012an bere lehen lana argitaratu du, Frantziako Tourra bost aldiz irabazi zuen lehen txirrindularia izan zen Jacques Anquetilen biografia autoekoiztutako edizio moduan. Liburu honek Txomin Perurena eta Luis Otaño txirrindularien hitzaurre eta epilogoa ditu. 2018an, "Il campionissimo" ezizenez ezagutzen zen Fausto Coppiren biografia kaleratu du, Biba Coppi! izenburupean.

## Lanak

* Jacques Anquetil (Egileak, 2012)
* Biba Coppi! (Egileak, 2018)

## Erreferentziak

* 1 2 «Raul Perez Martinez — Booktegi» booktegi.eus (Noiz kontsultatua: 2019-01-09).
* ↑ «Raul Perez Martinez (@raulperezmartin) | Twitter» twitter.com (Noiz kontsultatua: 2019-01-09).
* ↑ «Gizon bakarra lasterketa buruan» Oarsoaldeko Hitza 2018-09-17 (Noiz kontsultatua: 2019-01-09).
* 1 2 «Raul Perez: “Txirrindularitza gai aproposa iruditzen zait biografiak egiteko”» Irutxuloko Hitza 2012-10-10 (Noiz kontsultatua: 2019-01-09).
* ↑ Jaques Anquetil (Raul Perez Martinez) « Tropela.eus – Bloga. (Noiz kontsultatua: 2019-01-09).
* ↑ «Raul Perez Martinez - Libros de Ruta» www.librosderuta.com (Noiz kontsultatua: 2019-01-09).
* ↑ (Gaztelaniaz) «“Será muy difícil volver a encontrar un ciclista como el legendario Fausto Coppi”. Noticias de Gipuzkoa» Noticias de Gipuzkoa (Noiz kontsultatua: 2019-01-09).
* Datuak: Q60998921
# Raul Urrutikoetxea

Raul Urrutikoetxea García (Donostia, 1962 - ibidem., 2002ko irailaren 25a) euskal herritar margolari neorrealista izan zen.
EHUn Arte Ederrak ikasi ondoren, hiriko paisaiak margotzeari ekin zion. Hil zenean, eta Jesus Mari Lazkanorekin batera, bere belaunaldiaren euskal artistarik nagusienetariko bat izan zen.

## Erreferentziak

* ↑ Auñamendi Eusko Entziklopedia. Raúl Urrutikoetxea García. .
* Datuak: Q9066920
# Raumbach

Raumbach Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 399 biztanle zituen 4,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q533813
* Multimedia: Raumbach / Q533813
# Portsmouth (New Hampshire)

Portsmouth Ameriketako Estatu Batuetako hiri bat da. Rockingham konderrian dago, New Hampshire estatuan. 21.956 biztanle ditu, 43,574054 kilometro koadroko azaleran banatuta.

## Ikus, gainera

* Rockingham konderria

## Kanpo estekak

* Datuak: Q49191
* Multimedia: Portsmouth, New Hampshire / Q49191
# Portsmouth Football Club

Portsmouth Football Club Ingalaterrako futbol taldea da, Portsmouth hirian egoitza eta zelaia (Fratton Park) dituena.

## Palmares
### Txapelketa nazionalak

* Ingalaterrako Liga (2): 1948-49, 1949-50
** Bigarren maila (1): 2002-03
* Ingalaterrako Kopa (2): 1938-39, 2007-08
* Community Shield (Superkopa) (1): 1949

## Kanpo estekak

* (Ingelesez) Webgune ofiziala
* Datuak: Q19604
* Multimedia: Portsmouth FC / Q19604
# Portsmouth (Iowa)

Portsmouth Iowako hiri bat da. Shelby konderrian kokatua dago. 2010ean 195 biztanle zituen, 0,71 kilometro koadrotan banatuta.

## Ikus, gainera

* Shelby konderria

## Kanpo estekak

* Datuak: Q1927886
* Multimedia: Portsmouth, Iowa / Q1927886
# Portsmouth (Ohio)

Portsmouth Ohioko hiri bat da. Scioto konderrian kokatua dago. 2010ean 20.226 biztanle zituen, 27,80 kilometro koadrotan banatuta.

## Ikus, gainera

* Scioto konderria

## Kanpo estekak

* Datuak: Q685335
* Multimedia: Portsmouth, Ohio / Q685335
# Portsmouth

Portsmouth Ingalaterrako hegoaldean dagoen hiria da, Hampshireko konderrikoa eta South East Englandeko eskualdekoa.
Hiriak 200.000 biztanle inguru dauka, baina metropoli-gunean ia 450.000 pertsona bizi dira, Fareham, Portchester, Gosport eta Havant udalerriak kontuan hartuta.
Ozeano Atlantikoaren kostaldean dago kokatuta, Wight uhartearen aurrean. Halaber, Santurtzirekin (Bizkaia, Euskal Herria) lotuta dago ferryaren bidez.

## Klima

Datu klimatikoak (Portsmouth) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.6 | 8.8 | 10.6 | 12.6 | 16.4 | 19.2 | 21.5 | 21.6 | 19.0 | 15.8 | 12.0 | 10.0 | 14.8 |
| Batez besteko tenperatura minimoa (°C) | 5.2 | 4.4 | 5.4 | 6.4 | 9.6 | 12.2 | 15.0 | 15.0 | 13.0 | 11.0 | 7.6 | 6.0 | 9.2 |
| Pilatutako prezipitazioa (mm) | 65 | 50 | 52 | 45 | 28 | 40 | 30 | 40 | 62 | 78 | 66 | 80 | 636 |
| Iturria: Met Office ||||||||||||||

## Kirolak

Hiriko futbol taldea, Portsmouth F.C., 1898an sortu zuten eta 1939 eta 1950 artean Ingalaterrako Kopa behin eta Liga birritan irabazi zituen.
Taldearen lehenengo urteurrenean, arazo ekonomiko larriak eduki zituzten, baina 2002an errekuperatu eta 7 denboraldi jarraian Premier Leaguen jokatu ahal izan zuten 2010 arte.

## Pertsonaia ezagunak

* Charles Dickens (1812-1870), idazlea.

## Iruditegia

* Alde zaharra
* Hiriaren ikuspegia
* Portsmouth F.C. taldearen futbol zelaia
* Udaletxea
* HMS Warrior itsasontzia.

## Ikus gainera

* Pride of Bilbao

## Erreferentziak

* ↑ Met Office. (2008ko azaroa). Regional mapped climate averages. .

## Kanpo estekak

* (Ingelesez) Portsmouth hiriko webgune ofiziala
* Datuak: Q72259
* Multimedia: Portsmouth / Q72259